Удзельнікі семінара-практыкума “Вусная гісторыя. Методыка збору інфармацыі” ўвасабляюць у жыццё паездкі да мясцовых жыхароў з мэтай збору інфармацыі пра мінулае вёскі Асташына. За тры экспедыцыі, якія адбыліся 24, 31 сакавіка і 1 красавіка, былі апытаныя наступныя жыхары вёскі: Шкляр Фёдар Лазаравіч (у мінулым настаўнік Асташынскай школы), Сільвановіч Іван Іванавіч (былы дырэктар Асташынскай школы), Турайкевіч Ніна Мікалаеўна, Бодалев Ніна Міхайлаўна, Турайкевіч Ганна Міхайлаўна, Шкляр Таццяна Іванаўна (работнікі калгаса, жыхаркі вёскі Асташына). Вяскоўцы падзяліліся сваімі ўспамінамі пра жыццё вёскі ў часы іх дзяцінства, маладосці, распавялі пра падзеі 30-х гадоў, часоў Вялікай Айчыннай вайны і пасляваеннага жыцця, пра сваю працу і паўсядзённым жыцці. Таксама падчас паездак былі вывучаны стан рэшткаў драўлянага млына, сядзібы і парку, архітэктурныя асаблівасці вёскі і прыроднае асяроддзе. Атрыманая інфармацыя стане добрым дадаткам да кнігі “Асташына – гісторыя старэйшай вёскі Навагрудчыны”, якая рыхтуецца да выдання.